smcproject/ml-wiki-sentences huggingface dataset:
ഐ. സി. എന്നത് വൈദ്യുത സർക്യൂട്ട് അടങ്ങുന്ന ഒരു സിലിക്കൺ ചിപ്പ് ആണ്.
ഈ ഒരു ചെറിയ ചിപ്പിൽ തന്നെ ട്രാൻസിസ്റ്റർ പോലുള്ള, സർക്യൂട്ടിൽ ഉപയോഗിക്കുന്ന ധാരാളം വസ്തുക്കൾ (Circuital Elements) കൂട്ടിച്ചേർക്കാനാകും.
ഐ. സി. യുടെ കണ്ടുപിടിത്തം കമ്പ്യൂട്ടറുകളുടെ വേഗതയേയും കഴിവിനേയും കാര്യമായി ബാധിച്ചു.
മൂന്നാം തലമുറ കമ്പ്യൂട്ടറുകളുടെ ഉദാഹരണങ്ങൾ : IBM 370, PDP11, CDC7600 നാലാം തലമുറ കമ്പ്യൂട്ടറുകൾ
ഈ തലമുറയിലെ കമ്പ്യൂട്ടറുകളിൽ കമ്പ്യൂട്ടർ അഥവാ കമ്പ്യൂട്ടർ സംബന്ധിച്ച ഉപകരണങ്ങളുടെ നിർമ്മാണത്തിൽ Large Scale Integration (LSI) ഉം Very Large Scale Integration (VLSI) ഉം ഉപയോഗിച്ചിരുന്നു.
LSI അല്ലെങ്കിൽ VLSI തുടങ്ങിയവയിൽ ഒരു ചിപ്പിൽ കഴിഞ്ഞ തലമുറയിൽ നിന്ന് വ്യത്യസ്തമായി അതിൽ കൂടുതൽ വസ്തുക്കൾ കൂട്ടിച്ചേർത്തു.
ആ ചിപ്പിന് മൈക്രോപ്രൊസസ്സർ (Microprocessor) എന്നാണ് പേര്.
അതിൽ കൺട്രോൾ  ലോജിക്കും മെമ്മറിയും ഉൾപ്പെടുത്തിയിരുന്നു.
ലോകത്തെ ആദ്യ മൈക്രോപ്രൊസസ്സർ ഇന്റൽ കമ്പനിയുടെ ഇന്റൽ 4004 ആയിരുന്നു.
ശേഖരണത്തിനായി കാന്തിക വസ്തുക്കൾക്ക് പകരം അർദ്ധചാലക (Semiconductor) സംവിധാനങ്ങൾ ഉപയോഗിച്ചതും ഈ തലമുറയിലായിരുന്നു.
ആശയവിനിമയത്തിനായി കമ്പ്യൂട്ടറുകൾ തമ്മിൽ ബന്ധിപ്പിക്കപ്പെട്ടു.
രണ്ട് തരത്തിൽ ഈ ബന്ധനത്തെ തരം തിരിച്ചിരുന്നു : ലോക്കൽ ഏരിയ നെറ്റ്‌വർക്ക് (Local Area Network - LAN) വൈഡ് ഏരിയ നെറ്റ്‌വർക്ക് (Wide Area Network - WAN)
LAN ൽ കമ്പ്യൂട്ടറുകൾ വളരെ അടുത്തായി സ്ഥാപിച്ചിരിക്കുന്നു.
അതായത് ഒരു മുറിയിലോ അല്ലെങ്കിൽ ഒരു കെട്ടിടത്തിലോ മറ്റോ സ്ഥാപിച്ച കമ്പ്യൂട്ടറുകൾ തമ്മിലാണ് ഈ ബന്ധനം നടക്കുന്നത്.
എന്നാൽ WAN ൽ ലോകം മുഴുവനുമുള്ള കമ്പ്യൂട്ടറുകളുമായി സംവദിക്കാൻ നമുക്ക് അവസരമൊരുക്കുന്നു.
ഈ തലമുറയിൽ ഹൈ ലെവൽ ഭാഷകളാണ് നിർദ്ദേശങ്ങൾ നൽകുന്നതിനായി ഉപയോഗിക്കുന്നത്.
നാലാം തലമുറ കമ്പ്യൂട്ടറുകളുടെ ഉദാഹരണങ്ങൾ : IBM 4300, ICL 2900 അഞ്ചാം തലമുറ കമ്പ്യൂട്ടറുകൾ
ഈ തലമുറയിൽ Ultra Large Scale Integration (ULSI) സങ്കേതമാണ് ഉപയോഗിക്കുന്നത്.
അത് നാലാം തലമുറയിലുപയോഗിച്ചിരുന്ന മൈക്രോപ്രൊസസ്സറുകളേക്കാൾ വേഗതയേറിയതും ശക്തിയേറിയതുമാണ്.
കൊണ്ടുനടക്കാവുന്ന തരത്തിലുള്ള കമ്പ്യൂട്ടറുകൾ അവതരിപ്പിക്കപ്പെട്ടത് ഈ തലമുറയിലാണ്.
കൃതൃമ ബുദ്ധിയുള്ള (Artificial Intelligence) കമ്പ്യൂട്ടർ ഉപകരണങ്ങൾ കണ്ടെത്താനുള്ള ഗവേഷണങ്ങൾ ലോകത്തിന്റെ പല കോണുകളിലും നടന്നുകൊണ്ടിരിക്കുന്നു.
ഈ തലമുറയിൽ സി,സി പ്ലസ് പ്ലസ്,ജാവ,തുടങ്ങിയ കമ്പ്യൂട്ടർ ഭാഷകളിൽ എഴുതിയ നിർദ്ദേശങ്ങൾ അനുസരിക്കുന്ന പഴയ  തലമുറകളിൽ നിന്നു വ്യത്യസ്തമായി മനുഷ്യ ഭാഷതന്നെ ഉപയോഗിച്ചേക്കാം.
അവലംബം വിവരസാങ്കേതികവിദ്യ കവാടം
കമ്പ്യൂട്ടിങ്ങ് രംഗത്തെ മാസ്കറ്റുകളുടെ പട്ടിക
കമ്പ്യൂട്ടിങ്ങ് രംഗത്തെ മാസ്കറ്റുകളുടെ പട്ടിക മാസ്കറ്റിന്റെ പേര് വിളിപ്പേര് (ഉണ്ടെങ്കിൽ) രൂപം ഉപജ്ഞാതാവ് ചിത്രകാരൻ ബന്ധപ്പെട്ട സോഫ്റ്റ്‌വെയർ കമ്പനി ബി എസ് ഡി ഡെമൺ ബീസ്റ്റി ചെകുത്താന്റെ രൂപം മാർഷൽ കിർക്ക് മക്‌കുസിക്ക് ജോൺ ലസ്സെറ്റെർ ബി എസ് ഡി ബി എസ് ഡി ഡോഗ് കൗ ക്ലാരസ് ദ ഡോഗ് കൗ നായ/പശു സ്കോട്ട് സിമ്മെർമാൻ/ജിഞ്ചെർ ജെർണിഗാൻ സൂസൻ കാരെ ആപ്പിൾ ആപ്പിൾ ഓഫീസ് അസ്സിസ്റ്റന്റ് ക്ലിപ്പിറ്റ് / ക്ലിപ്പി പേപ്പർ ക്ലിപ്പ് കെവാൻ ജെ. അറ്റെൻബെറി - മൈക്രോസോഫ്റ്റ് ഓഫീസ് മൈക്രോസോഫ്റ്റ് ഡ്യൂക്ക് - - - - ജാവ പ്രോഗ്രാമിങ് ഭാഷ സൺ മൈക്രോസിസ്റ്റംസ് എലിഫ്പന്റ് (elePHPant) - നീല ആന വിൻസെന്റ് പോണ്ട് ടയർ (Vincent Pontier) - പി എച്ച് പി ഭാഷ സെന്ദ് ടെക്നോളജീസ്  (Zend Technologies) ഗ്ലെന്റ - വെള്ള മുയൽ - റെനീ ഫ്രെഞ്ച് ഓപ്പറേറ്റിങ് സിസ്റ്റം ബെൽ ലാബ്സ് ഗൊ ഗോഫർ - - - - ഗൊ പ്രോഗ്രാമിങ് ഭാഷ - ഹക്സിലി - പ്ലാറ്റിപ്പസ് ജോൻ ഹൂപ്പെർ - ഡാർവിൻ യൂണിക്സ് ഓപ്പറേറ്റിങ് സിസ്റ്റം ആപ്പിൾ കോൺക്വി കോൺക്വെറർ [ ] - ചെറിയ സന്തോഷവാനായ പച്ച വ്യാളി സ്റ്റെഫാൻ സ്പാറ്റ്സ് - കെ ഡി ഇ കെ ഡി ഇ കാത്തി (Katie) കോൺക്വിയുടെ വനിതാസുഹൃത്ത് - - - കെ ഡി ഇ വനിതാ പ്രൊജക്റ്റ് കെ ഡി ഇ കൻഡാൽഫ് - ഒരു മാന്ത്രികൻ - - കെ ഡി ഇ പഴയ 2.
എക്സ് വെർഷൻ കെ ഡി ഇ മോസില്ല - പച്ചയും ചുവപ്പും നിറമുള്ള കാർട്ടൂൺ പല്ലി ജാമീ സാവിൻസ്കി ഡാവെ റ്റൈറ്റസ് വെബ് ബ്രൗസർ മോസില്ല ഫൗണ്ടേഷൻ പഫ്ഫി - മുള്ളുള്ള വീർക്കുന്ന വിഷമത്സ്യം - - ഓപ്പറേറ്റിങ് സിസ്റ്റം ബെർക്കിലി സോഫ്റ്റ്‌വെയർ ഡിസ്റ്റ്രിബ്യൂഷൻ ടക്സ് - പെൻഗ്വിൻ ലാറി എവിങ്ങ് (Larry Ewing) 1996 അലൻ കോക്സ് ലിനക്സ് കെർണൽ ലിനക്സ് വിൽബർ വിൽബർ ദ കൊയോട്ട് വടക്കേ അമേരിക്കയിലും മദ്ധ്യ അമേരിക്കയിലുംകാണപ്പെറ്റുന്ന ചെന്നായുടെ ബന്ധുവായ ചെറിയ ജന്തു ടൗമാസ് കുവോസ്മാനെൻ - ഗിമ്പ് റാസ്റ്റർ ഗ്രാഫിക്സ് എഡിറ്റർ ഗിമ്പ് ഡവലപ്മെന്റ് ടീം
കമ്പ്യൂട്ടിങ്ങ്‌ ഇംഗ്ലീഷ് വിലാസം https://ml.wikipedia.org/wiki/Computing പ്രധാന ക്രോസ്-കമ്പ്യൂട്ടിംഗ് രീതികളിലൊന്നായ കമ്പ്യൂട്ടർ സിമുലേഷൻ.
റാം (റാൻഡം ആക്സസ് മെമ്മറി)
കമ്പ്യൂട്ടിംഗ് മെഷിനറികൾ ആവശ്യമുള്ളതോ പ്രയോജനപ്പെടുത്തുന്നതോ സൃഷ്ടിക്കുന്നതോ ആയ എതെങ്കിലും ഒരു ലക്ഷ്യത്തെ മുൻനിർത്തിയുള്ള പ്രവർത്തനമാണ് കമ്പ്യൂട്ടിങ്ങ് അഥവാ ഗണനക്രിയ എന്നു പറയുന്നത്.
കമ്പ്യൂട്ടർ എന്ന യന്ത്രത്തിന്റെ ആവിർഭാവത്തോടെ കമ്പ്യൂട്ടിങ്ങ് കൂടുതൽ എളുപ്പവും ഗവേഷണാത്മകവുമായിത്തീർന്നു.
ഗണിതശാസ്ത്രത്തിന്റെ വളർച്ചയോടൊപ്പം ഗണനക്രിയയും(കമ്പ്യൂട്ടിങ്ങ്) വളർന്നു വന്നു.
കമ്പ്യൂട്ടറിനുള്ളിൽ നടക്കുന്ന പ്രവർത്തനമാണ്‌ കമ്പ്യൂട്ടിങ്ങ് എന്നാണ്‌ ഇന്ന് പൊതുവെ പറയപ്പെടുന്നത്.
എന്നാൽ കമ്പ്യൂട്ടർ എന്ന യന്ത്രം ഉടലെടുക്കുന്നതിനു് എത്രയോ മുൻപു തന്നെ കമ്പ്യൂട്ടിങ്ങ് ഉണ്ടായിരുന്നു.
ആദ്യ കാലങ്ങളിൽ കല്ലും മരക്കമ്പുകളും ഉപയോഗിച്ചായിരുന്നു കമ്പ്യൂട്ടിങ്ങ് നടത്തിയിരുന്നത്.
ക്രമേണ ഇത് കൈ വിരലുകളിലേക്കെത്തി.
പിന്നീട് നംബർ സംബ്രദായങ്ങൾ ഉണ്ടാക്കപ്പെട്ടു.
അൽഗോരിതം അക്ടിവിറ്റികളുടെ പഠനവും പരീക്ഷണവും ഹാർഡ്‌വെയറിന്റെയും സോഫ്റ്റ്‌വെയറിന്റെയും വികസനവും ഇതിൽ ഉൾപ്പെടുന്നു.
കംപ്യൂട്ടിംഗിന് ശാസ്ത്രീയവും എഞ്ചിനീയറിംഗും ഗണിതശാസ്ത്രവും സാങ്കേതികവും സാമൂഹികവുമായ വശങ്ങളുണ്ട്.
കംപ്യൂട്ടർ എഞ്ചിനീയറിംഗ് , കമ്പ്യൂട്ടർ സയൻസ് , സൈബർ സുരക്ഷ , ഡാറ്റ സയൻസ്, ഇൻഫർമേഷൻ സിസ്റ്റംസ്, ഇൻഫർമേഷൻ ടെക്നോളജി , സോഫ്റ്റ്‌വെയർ എഞ്ചിനീയറിങ് എന്നിവയാണ് പ്രധാന കമ്പ്യൂട്ടിംഗ് വിഭാഗങ്ങൾ.
നംബർ സംബ്രദായങ്ങളിലെ ബൈനറി ആണ് ഡിജിറ്റൽ കമ്പ്യൂട്ടിങ്ങിന് വേണ്ടി ഉപയോഗിക്കുന്നത്.
ഇതിൽ 0,1 എന്നീ സംഖ്യകൾ മാത്രമേയുള്ളു.
കമ്പ്യൂട്ടേഷണൽ ബയോളജി
ജൈവികവ്യവസ്ഥകളുടെ ഗണിതീയ മാതൃകകൾ, കമ്പ്യൂട്ടേഷണൽ സിമ്യുലേഷൻ, സൈദ്ധാന്തിക നിരൂപണം, ഡേറ്റ അപഗ്രഥനം, എന്നിവയുടെ പ്രയുക്ത ശാസ്ത്ര മേഖലയാണ് കമ്പ്യൂട്ടേഷണൽ ബയോളജി.
കമ്പ്യൂട്ടർ സയൻസ്, പ്രയുക്ത ഗണിതം, അനിമേഷൻ, സ്ഥിതിഗണിതം(Statistics), ജൈവ രസതന്ത്രം, രസതന്ത്രം, ബയോഫിസിക്സ്, തന്മാത്ര ജീവശാസ്ത്രം, ജനിതകശാസ്ത്രം, ജീനോമിക്സ്, പരിണാമ ശാസ്ത്രം, ന്യൂറോസയൻസ്, ദൃശ്യചിത്രണം എന്നീ ശാസ്ത്രശാഖകളുമായി ബന്ധപ്പെട്ടിരിക്കുന്ന ഒരു ഇന്റർ-ഡിസിപ്ളിനറി വൈ‍ജ്ഞാനിക രംഗം ആണ് കമ്പ്യൂട്ടേഷണൽ ബയോളജിയുടേത്.
എവുളോജിയസ് ഇംഗ്ലീഷ് വിലാസം https://ml.wikipedia.org/wiki/Eulogius
റോമൻ കത്തോലിക്കാ സഭയിലെ ഒരു വിശുദ്ധനാണ് എവുളോജിയസ് (prior 819 - 859 മാർച്ച് 11).
സ്പെയിനിലെ മുസ്ലിം മതപീഡനകാലത്ത് രക്തസാക്ഷിത്വം വഹിച്ച ഒരു പുരോഹിതനായിരുന്നു എവുളോജിയസ്.
ഒൻപതാം നൂറ്റാണ്ടിൽ ഏതാണ്ട് 819-നോടടുത്ത് ഇപ്പോഴത്തെ സ്പെയിനിലെ കോർഡോവോയിൽ ജനിച്ചു.
ചെറുപ്പത്തിലെ തന്നെ അദ്ദേഹം വൈദികനായും പിന്നീട് വൈദിക വിദ്യാലയത്തിന്റെ തലവനുമായി മാറി.
മെത്രാപ്പോലീത്തായി ഇദ്ദേഹം തിരഞ്ഞെടുക്കപ്പെട്ടിരുന്നു.
എന്നാൽ അതിനു മുൻപായി ഇദ്ദേഹം രക്തസാക്ഷിത്വം വരിച്ചു.
മിശ്രമതപശ്ചാത്തത്തിൽ പിറന്ന്, ഇംസ്ലാം മതവിശ്വാസിയായ പിതാവിന്റെ മരണശേഷം ക്രിസ്തുമതത്തിലേക്കു പരിവർത്തിത ആയ 'ഫ്ലോറ' എന്ന പെൺകുട്ടിയുടെ പേരിലുണ്ടായ ലഹളക്കിടെ, മുഹമ്മദുനബിയെ നിന്ദിച്ചു സംസാരിച്ച പെർഫെക്ടസ് എന്ന ക്രിസ്തീയ യുവാവിനു വധശിക്ഷ ലഭിച്ചു.
ഈ സംഭവത്തെ തുടർന്ന്, പ്രവാചകനെ പരസ്യമായി നിന്ദിച്ച് 'രക്തസാക്ഷിത്തം' വരിക്കാൻ തായ്യാറായി ഒട്ടേറെ ക്രിസ്തീയവേദതീക്ഷ്ണർ മുന്നോട്ടു വന്നു.
അവരിൽ മുഖ്യനായിരുന്നു എവുളോജിയസ്.
ഫ്ലോറയെ ഒളിവിൽ പാർപ്പിച്ചതും അദ്ദേഹത്തിൽ ആരോപിക്കപ്പെട്ട കുറ്റങ്ങളിൽ ഒന്നായിരുന്നു.
ഏഴുവർഷം തടവിൽ കഴിഞ്ഞിട്ടും അദ്ദേഹം പ്രവാചകനിന്ദ പിൻവലിക്കാൻ തയ്യാറായില്ല.
കോടതിയിൽ അദ്ദേഹത്തിന്റെ കരണത്ത് ഒരു സൈനികൻ ആഞ്ഞടിച്ചു.
അപ്പോൾ അദ്ദേഹം മറു കരണം കാണിച്ചു കൊടുത്ത എവുളോജിയസിനെ വീണ്ടും ക്രൂരമായി മർദ്ദിച്ചു.
859 മാർച്ച് 11-ന് അദ്ദേഹത്തിനെ തലയറുത്തു കൊലപ്പെടുത്തി.
വിശ്വാസത്തിനായി മരണം വരിച്ചതിനാൽ അദ്ദേഹം വിശുദ്ധനായി ഉയർത്തപ്പെട്ടു.
മാർച്ച് 11-നാണ് റോമൻ കത്തോലിക്കാ സഭയും , ഈസ്റ്റേൺ ഓർത്തഡോക്സ് സഭയും എവുളോജിയസിന്റെ ഓർമ്മയാചരിക്കുന്നത്.
അവലംബം Tolan, John, Medieval Christian Perceptions of Islam , New York: Routledge, 2000.
ISBN 0-8153-1426-4 "Lives of the Saints: For Every Day of the Year" edited by Rev. Hugo Hoever, S.O.Cist.
,Ph.
D., New York: Catholic Book Publishing Co. (1949) പുറത്തേക്കുള്ള കണ്ണികൾ Catholic Encyclopedia: St. Eulogius of Cordova San Eulogio St. Eulogius of Cordova Archived 2006-08-13 at the Wayback Machine .
Opera Omnia by Migne Patrologia Latina with analytical indexes Lives of the Saints: March 11 - St. Eulogius, Martyr
എവല്യൂഷൻ ഡാറ്റാ ഒപ്റ്റിമൈസ്ഡ് ഇംഗ്ലീഷ് വിലാസം https://ml.wikipedia.org/wiki/EVDO വൈഫൈ ഉള്ള ഒരു ക്യോസെറ(Kyocera) പിസി കാർഡ്  ഇ.
വി.ഡി.ഒ(EVDO) റൂട്ടർ
വയർലെസ്സ് രീതിയിൽ അതിവേഗ ഇൻറർനെറ്റ് സേവനം ലഭ്യമാക്കാനുള്ള സാങ്കേതിക വിദ്യയാണ് ഇ.
വി.ഡി.ഒ എന്ന ചുരുക്കപ്പേരിൽ അറിയപ്പെടുന്ന എവല്യൂഷൻ ഡാറ്റാ ഒപ്റ്റിമൈസ്ഡ് സാങ്കേതിക വിദ്യ.
സി.ഡി.എം.എ രീതിയിലാണ് ഈ സേവനം ലഭ്യമാകുന്നത്.
3.1 മെഗാ ബിറ്റ്സ്/സെക്കണ്ട് വരെ ഡൌൺലോഡ് നിരക്കും 1.8 മെഗാ ബിറ്റ്സ്/സെക്കണ്ട് വരെ അപ്ലോഡ് നിരക്കും പ്രദാനം ചെയ്യാൻ ഈ സാങ്കേതിക വിദ്യക്കാകും.
ഉയർന്ന ഡാറ്റാ നിരക്കുകൾ പിന്തുണയ്ക്കുന്ന സിഡിഎംഎ-2000(CDMA2000 (IS-2000)) നിലവാരത്തിന്റെ(standard) പരിണാമമാണ് ഇ.
വി.ഡി.ഒ, ഇത് വയർലെസ് കാരിയറിനൊപ്പമുള്ള വോയ്‌സ് സേവനങ്ങൾക്കൊപ്പം വിന്യസിക്കാനാകും.
ത്രൂപുട്ട് (throughput-ഒരു നിശ്ചിത കാലയളവിൽ EvDO നെറ്റ്‌വർക്കിലൂടെ കൈമാറ്റം ചെയ്യാവുന്ന ഡാറ്റയുടെ അളവാണ് ത്രൂപുട്ട് സൂചിപ്പിക്കുന്നത്, സാധാരണയായി ബിറ്റ് പെർ സെക്കൻഡിൽ (bps) അളക്കുന്നു.
വീഡിയോ സ്ട്രീമിംഗ് അല്ലെങ്കിൽ വലിയ ഫയലുകൾ ഡൗൺലോഡ് ചെയ്യുന്നതുപോലുള്ള പ്രവർത്തനങ്ങൾക്ക് വേഗത്തിലുള്ള ഡാറ്റാ ട്രാൻസ്ഫർ വേഗതയും മൊത്തത്തിലുള്ള മികച്ച പ്രകടനം നടത്തുന്നതിന് ഉയർന്ന ത്രൂപുട്ട് നിരക്കുകൾക്ക് കഴിയും.
) പരമാവധിയാക്കാൻ കോഡ് ഡിവിഷൻ മൾട്ടിപ്പിൾ ആക്‌സസ് (സിഡിഎംഎ), ടൈം ഡിവിഷൻ മൾട്ടിപ്ലക്‌സിംഗ് (ടിഡിഎം) ഉൾപ്പെടെയുള്ള വിപുലമായ മൾട്ടിപ്ലക്‌സിംഗ് ടെക്‌നിക്കുകൾ ഇത് ഉപയോഗിക്കുന്നു.
വി.ഡി.ഒ സേവനം 2015-ൽ കാനഡയുടെ പല ഭാഗങ്ങളിലും നിർത്തലാക്കി.
ഒരു ഇ.
വി.ഡി.ഒ ചാനലിന് 1.25 മെഗാഹെഡ്സ് ബാൻഡ്‌വിഡ്ത്ത് ഉണ്ട്, IS-95A (IS-95), IS-2000 (1xRTT) എന്നിവ ഉപയോഗിക്കുന്ന അതേ ബാൻഡ്‌വിഡ്ത്ത് തന്നെ ഉപയോഗിക്കുന്നു, ചാനൽ ഘടന വളരെ വ്യത്യസ്തമാണെങ്കിലും.
ബാക്ക്-എൻഡ് നെറ്റ്‌വർക്ക് പൂർണ്ണമായും പാക്കറ്റ് അധിഷ്‌ഠിതമാണ്, കൂടാതെ സർക്യൂട്ട് സ്വിച്ച്ഡ് നെറ്റ്‌വർക്കിൽ സാധാരണയായി നിലവിലുള്ള നിയന്ത്രണങ്ങളാൽ പരിമിതപ്പെടുന്നില്ല.
ഇന്ത്യയിലെ സേവനദാതാക്കൾ
ബി.എസ്.എൻ.എൽ എം.ടി.എസ് റിലയൻസ് സി.ഡി.എം.എ ടാറ്റ ഇൻഡികോം അവലംബം ↑ ↑ ↑
എവ്‌ലിൻ കെയെസ് ഇംഗ്ലീഷ് വിലാസം https://ml.wikipedia.org/wiki/Evelyn_Keyes
എവ്‌ലിൻ ലൂയിസ് കെയെസ് (ജീവിതകാലം: നവംബർ 20, 1916 - ജൂലൈ 4, 2008) ഒരു അമേരിക്കൻ ചലച്ചിത്ര നടിയായിരുന്നു.
1939 ൽ പുറത്തിറങ്ങിയ ഗോൺ വിത്ത് ദ വിൻഡ് എന്ന സിനിമയിലെ സുവല്ലൻ ഒ ഹാര എന്ന കഥാപാത്രത്തെ അവതരിപ്പിച്ചതിലൂടെയാണ് അവർ കൂടുതൽ അറിയപ്പെടുന്നത്.
ടെക്സസിലെ പോർട്ട് ആർതറിൽ ഒമർ ഡോവ് കെയസ്, ഒരു മെത്തഡിസ്റ്റ് മന്ത്രിയുടെ മകളായ മൌഡ് ഒലിവ് കീസ് എന്നിവരുടെ പുത്രിയായി എവ്‌ലിൻ കെയെസ് ജനിച്ചു.
എവ്‍ലിനു മൂന്ന് വയസ് പ്രായമുള്ളപ്പോൾ ഒമർ കെയെസ് മരിച്ചതോടെ, മാതാവിനോടൊപ്പം ജോർജിയയിലെ അറ്റ്ലാന്റയിലേക്ക് താമസം മാറുകയും അവിടെ അവർ മുത്തശീമുത്തശ്ശന്മാർക്കൊപ്പം താമസിക്കുകയും ചെയ്തു.
കൗമാരപ്രായത്തിൽ, എവ്‍ലിൻ കെയെസ് നൃത്തം അഭ്യസിക്കുകയും ഡോട്ടേഴ്‌സ് ഓഫ് കോൺഫെഡറസി പോലെയുള്ള പ്രാദേശിക ക്ലബ്ബുകളിൽ പരിപാടികൾ അവതരിപ്പിക്കുകയും ചെയ്തിരുന്നു.
അവലംബം ↑ Her birth date is often incorrectly given as 1919, but census records list 1916.
↑ Hollywood Remembered
എവേരി ചൈൽഡ് ബൈ റ്റു ഇംഗ്ലീഷ് വിലാസം https://ml.wikipedia.org/wiki/Every_Child_By_Two
പ്രതിരോധ കുത്തിവയ്പ്പുകൾക്കായി വാദിക്കുന്നതും അമേരിക്കൻ ഐക്യനാടുകൾ ആസ്ഥാനമായി പ്രവർത്തിക്കുന്നതും ലാഭേച്ഛയില്ലാതെ പ്രവർത്തിക്കുന്നതുമായ ഒരു സംഘടനയാണ് എവേരി ചൈൽഡ് ബൈ റ്റു (ഇസിബിടി).
1991 ൽ സ്ഥാപിതമായ അതിന്റെ പ്രഖ്യാപിത ലക്ഷ്യങ്ങൾ "സമയബന്ധിതമായ രോഗപ്രതിരോധ കുത്തിവയ്പുകളുടെ ആവശ്യകതയെക്കുറിച്ച് അവബോധം സൃഷ്ടിക്കുക, അമേരിക്കയിലെ എല്ലാ കുട്ടികൾക്കും രണ്ട് വയസ് പ്രായമാകുമ്പോൾ രോഗപ്രതിരോധ കുത്തിവയ്പ് നൽകുന്നതിന് വ്യവസ്ഥാപിത മാർഗം വളർത്തുക എന്നിവയാണ്."
അമേരിക്കൻ ഐക്യനാടുകളിലെ മുൻ പ്രഥമ വനിത റോസലിൻ കാർട്ടറും അർക്കൻസാസ്  പ്രവിശ്യയുടെ മുൻ  പ്രഥമ വനിത ബെറ്റി ബമ്പേഴ്‌സും ചേർന്നാണ് ഇസിബിടി സ്ഥാപിച്ചത്.
1991-ൽ റോസലിൻ കാർട്ടറും ബെറ്റി ബമ്പേഴ്‌സും എവേരി ചൈൽഡ് ബൈ റ്റു (ഇസിബിടി) സ്ഥാപിച്ചു.
അഞ്ചാംപനി പടർന്നുപിടിച്ചതിന് ഫലമായി ചെറിയ കുട്ടികൾ ഉൾപ്പെടെ 150 ഓളം പേർ ഈ രോഗം ബാധിച്ച് മരിച്ചു.
അക്കാലത്ത് കാർട്ടർ പറഞ്ഞു, "അഞ്ചാംപനി, മം‌പ്സ്, റുബെല്ല, പോളിയോ പോലുള്ള മറ്റ് രോഗങ്ങൾക്ക് സാധ്യതയുള്ള കുട്ടികൾക്ക് പ്രതിരോധ കുത്തിവയ്പ്പ് നൽകാനുള്ള ശേഷി വർദ്ധിപ്പിക്കുന്നതിന് ഞങ്ങൾ വേഗത്തിൽ നീങ്ങേണ്ടത് അത്യാവശ്യമാണ്." 2000 ഓടെ ഡിഫ്തീരിയ, മീസിൽസ്, റുബെല്ല തുടങ്ങിയ രോഗങ്ങൾക്കെതിരെ 95 ശതമാനം യു.എസ്. കുട്ടികളെയും പ്രതിരോധ കുത്തിവയ്പ്പ് നടത്തുകയെന്ന ലക്ഷ്യത്തോടെ പ്രതിരോധ കുത്തിവയ്പ്പുകൾക്കായി വാദിക്കാൻ ഗവർണർമാരുടെ ഭാര്യമാരുടെ സഹായത്തോടെ കാർട്ടറും ബമ്പേഴ്‌സും ദേശീയ രോഗപ്രതിരോധ ബോധവൽക്കരണ പദ്ധതി ആരംഭിച്ചു.
ചിക്കൻപോക്സ്, ഹൂപ്പിംഗ് ചുമ, , എച്ച്പിവി എന്നിവയുൾപ്പെടെയുള്ള മറ്റ് വാക്സിൻ തടയാൻ കഴിയുന്ന രോഗങ്ങളെക്കുറിച്ചുള്ള വിവരങ്ങളും ഉൾപ്പെടുത്തുന്നതിനായി സംഘം അവരുടെ വിദ്യാഭ്യാസ മേഖല വിപുലീകരിച്ചു.
അമേരിക്കൻ നഴ്‌സസ് അസോസിയേഷൻ, പകർച്ചവ്യാധികളുള്ള കുട്ടികളുടെ രക്ഷകർത്താക്കൾ (പികെഐഡി), റോട്ടറി ക്ലബ്ബുകൾ , സംസ്ഥാന ആരോഗ്യ വകുപ്പുകൾ, സ്കൂളുകൾ, സർവ്വകലാശാലകൾ എന്നിവയുമായി ഇസിബിടി പങ്കാളികളായി.
ഇമ്യൂണൈസേഷൻ അഡ്വക്കസി കോളിഷന്റെ ഭാഗമാണ് എവേരി ചൈൽഡ് ബൈ റ്റു.
1995 - കിവാനിസ് ഇന്റർനാഷണൽ അവാർഡ്, ആദ്യകാല രോഗപ്രതിരോധ കുത്തിവയ്പ്പ് നടത്തുന്നതിന് 10,000 ഗ്രാന്റ്.
2008 - വാഷിംഗ്ടൺ ഡിസിയിൽ നടന്ന 34 മത് ദേശീയ രോഗപ്രതിരോധ സമ്മേളനത്തിൽ സെന്റർസ് ഫോർ ഡിസീസ് കൺട്രോൾ (സിഡിസി) ചാമ്പ്യൻ ഓഫ് പ്രിവൻഷൻ അവാർഡ്.
അവലംബം പുറംകണ്ണികൾ Every Child By Two Archived 2019-08-06 at the Wayback Machine .
homepage ECBT vaccine awareness campaign Archived 2008-09-13 at the Wayback Machine .
എവ്ജീനിയ കോൺറാഡി ഇംഗ്ലീഷ് വിലാസം https://ml.wikipedia.org/wiki/Evgenia_Konradi
ഒരു റഷ്യൻ എഴുത്തുകാരിയും പത്രപ്രവർത്തകയും പരിഭാഷകയുമായിരുന്നു എവ്ജീനിയ ഇവാനോവ്ന കൊൻറാഡി (റഷ്യൻ: Евгения Ивановна Конради, നീ ബോച്ചെക്കറോവ, റഷ്യൻ: Бочечкаровa).
ആദ്യം ഒരു പത്രാധിപരായിരുന്നു തുടർന്ന് നെഡെലിയ (ആഴ്ച) എന്ന പത്രത്തിന്റെ ഉടമയായി.
അതിൽ വിദേശ രാജ്യങ്ങളിലെ സമൂഹത്തെക്കുറിച്ചുള്ള ലേഖനങ്ങൾ പ്രസിദ്ധീകരിച്ചു.
1838 ൽ മോസ്കോയിലാണ് എവ്ജീനിയ ബൊച്ചെച്ചറോവ ജനിച്ചത്.
1850 കളുടെ അവസാനം സെന്റ് പീറ്റേഴ്‌സ്ബർഗിലേക്ക് താമസം മാറി ഡോക്ടറും പത്രപ്രവർത്തകനുമായ പി. എഫ്. കൊൺറാഡിയെ വിവാഹം കഴിച്ചു.
1866 നും 1868 നും ഇടയിൽ കൊൺറാഡി സമൂഹത്തിലെ സ്ത്രീകളുടെ സ്ഥാനത്തിനായി സമർപ്പിച്ച പ്രസിദ്ധീകരണമായ സെൻസ്‌കി വെസ്റ്റ്നിക് (വിമൻസ് ഹെറാൾഡ്) ജേണലിൽ ലേഖനങ്ങൾ പ്രസിദ്ധീകരിച്ചു.
വിദേശ രാജ്യങ്ങളിലെ സ്ത്രീകൾക്കായി ജീവിതത്തിനായി നീക്കിവച്ചിരിക്കുന്ന വിഭാഗത്തിലാണ് കൊൺറാഡി പ്രധാനമായും എഴുതിയത്.
1868 ൽ പി. എ. ഗൈഡ്ബുറോവ്, യു എ. റോസൽ എന്നിവരുമായി ചേർന്ന് പ്രബന്ധം വാങ്ങുന്നതിനുമുമ്പ് 1868 ൽ കൊൻ‌റാഡി രാഷ്ട്രീയ, സാഹിത്യ പത്രമായ നെഡെലിയയുടെ പത്രാധിപരായി.
1873 ൽ നെഡെലിയയ്ക്ക് ഏകദേശം 2500 വരിക്കാരുണ്ടായിരുന്നു.
1874 ൽ കൊൻ‌റാഡി നെഡെലിയ വിട്ടതിനെ തുടർന്ന് സാമ്പത്തിക ബുദ്ധിമുട്ടുകൾ അനുഭവിച്ചു.
1885-ൽ കൊൻറാഡി തന്റെ മകനിൽ ഒരാളെ വൈദ്യസഹായത്തിനായി സ്വിറ്റ്സർലൻഡിലേക്ക് കൊണ്ടുപോയെങ്കിലും അദ്ദേഹം മരിച്ചു.
അദ്ദേഹത്തിന്റെ മരണശേഷം കൊൻറാഡി ഒരിക്കലും റഷ്യയിലേക്ക് മടങ്ങിയില്ല.
1898 ൽ പാരീസിലെ ഒരു പൊതു ആശുപത്രിയിൽ വച്ച് കൊൻറാഡി മരിച്ചു.
1885-ൽ, കോൺറാഡി തന്റെ മകനിൽ ഒരാളെ അവന്റെ വൈദ്യസഹായത്തിനായി സ്വിറ്റ്സർലൻഡിലേക്ക് കൊണ്ടുപോയി.
പക്ഷേ അദ്ദേഹം മരിച്ചു.
അദ്ദേഹത്തിന്റെ മരണശേഷം, കോൺറാഡി റഷ്യയിലേക്ക് മടങ്ങിയില്.
1898-ൽ പാരീസിലെ ഒരു പൊതു ആശുപത്രിയിൽ വച്ച് മരണമടഞ്ഞു.
സ്ത്രീകളുടെ അവകാശ സംരക്ഷണം
അന്ന ഫിലോസോഫോവ, മരിയ ട്രൂബ്നിക്കോവ, നഡെഷ്ദ സ്റ്റാസോവ എന്നിവരോടൊപ്പം 1860-കളിലെ രാഷ്ട്രീയ ഇടതുപക്ഷത്തിന്റെ വനിതാ അവകാശ പ്രസ്ഥാനത്തിൽ കോൺറാഡി പങ്കെടുത്തു.
കോൺറാഡി 1867 ഡിസംബറിൽ റഷ്യൻ പ്രകൃതി ശാസ്ത്രജ്ഞരുടെ ആദ്യ കോൺഗ്രസിന് ഒരു കത്ത് എഴുതി.
സ്ത്രീകളെ ബോധവൽക്കരിക്കേണ്ടതിന്റെ ആവശ്യകത വാദിക്കുകയും വ്യവസ്ഥാപിതമായ സ്ത്രീ വിദ്യാഭ്യാസത്തിനായി ഗവൺമെന്റിനോട് നിവേദനം നൽകുന്നതിന് അവരുടെ പിന്തുണ അഭ്യർത്ഥിക്കുകയും ചെയ്തു.
1868 മാർച്ചിലും മെയ് മാസത്തിലും കോൺറാഡി, സെന്റ് പീറ്റേഴ്‌സ്ബർഗ് യൂണിവേഴ്‌സിറ്റിയിലെ റെക്ടറോട് സ്ത്രീകൾക്ക് ഉന്നത വിദ്യാഭ്യാസത്തിന് പ്രവേശനം അനുവദിക്കണമെന്ന് അഭ്യർത്ഥിച്ചുകൊണ്ട് മറ്റ് 400 അപേക്ഷകരോടൊപ്പം ചേർന്നു.
എവാൻജെലിസ്റ്റ ടോറിചെല്ലി ഇംഗ്ലീഷ് വിലാസം https://ml.wikipedia.org/wiki/Evangelista_Torricelli
അന്തരീക്ഷ മർദ്ദം അളക്കുന്നതിനുള്ള ബാരോമീറ്റർ കണ്ടെത്തിയ ശാസ്ത്രജ്ഞനാണ് ടോറിസെല്ലി.
1608 ഒക്ടോബർ 15 ന് ഇറ്റലിയിലെ ഫെയിൻസയിലാണ് ടോറിസെല്ലി ജനിച്ചത്.
ജന്മനാട്ടിലെ പ്രാഥമിക വിദ്യാഭ്യാസത്തിനുശേഷം ശാസ്റ്റ്രത്തിൽ ഉന്നതപഠനത്തിനായി റോമിലെ സപിൻസാ കോളേജിൽ ചേർന്ന അദ്ദേഹം അവിടത്തെ പ്രൊഫസറായ കാരസ്റ്റല്ലി ഗലീലിയോയുടെ ശിഷ്യനായിരുന്നു.
ഗലീലിയോയുടെ സിദ്ധാന്തങ്ങൾ മനസ്സിലാക്കിയ ടോറിസെല്ലി അദ്ദേഹത്തിന്റെ ഗ്രന്ഥത്തെ ആധാരമാക്കി അന്തരീക്ഷത്തിൽ വിക്ഷേപിക്കുന്ന വസ്തുക്കളുടെ സഞ്ചാരപഥത്തെപ്പറ്റി പഠനം നടത്തുകയും ലേഖനം പ്രസിദ്ധീകരിക്കുകയും ചെയ്തു.
അപ്പോളേക്കും കാഴ്ചശകതി നഷ്ടപ്പെട്ട ഗലീലിയോയെ പരിചരിക്കാൻ എത്തിയ ടോറിസെല്ലി അദ്ദേഹത്തിന്റെ സെക്രട്ടറിയായി ജോലിനോക്കുകയും ശൂന്യത കണ്ടെത്താനുള്ള പരീക്ഷണങ്ങളിൽ മുഴുകുകയും ചെയ്തു.
ഗലീലിയോയുടെ മരണശേഷം ടോറിസെല്ലിയാണ് പ്രസ്തുത പരീക്ഷണം പൂർത്തിയാക്കിയത്.
ബാരോമീറ്ററിന്റെ കണ്ടുപിടിത്തം
ഫ്ലോറൻസിലെത്തിയ ടോറിസെല്ലി അവിടെവെച്ചാണ് ബാരോമീറ്റർ കണ്ടുപിടിച്ചത്.
ശൂന്യാവസ്ഥ ഒരു സങ്കൽപം അല്ല യാഥാർഥ്യമാണെന്ന് അദ്ദേഹം പരീക്ഷണം മൂലം തെളിയിച്ചു.
46 ഇഞ്ച് നീളമുള്ളതും ഒരറ്റം മാത്രം തുറന്നതുമായ രണ്ട് ട്യൂബുകൾ ഇതിനായി അദ്ദേഹം ഉപയോഗിച്ചു.
ഗ്ലാസ് ട്യൂബുകളിൽ രസം നിറച്ച് അതിന്റെ വായ കൈകൊണ്ട് മൂടി മറ്റൊരു വലിയ പാത്രത്തിലെ രസ സംഭരണിയിൽ അറ്റം താഴ്തിയപ്പോൾ ഗ്ലാസുകളിലെ രസത്തിന്റെ ലവൽ താഴ്‌ന്നതായി കണ്ടു.
ട്യൂബിലെ രസത്തിന് മുകളിൽ വായു ഇല്ലെന്ന് സ്ഥിതീകരിക്കാൻ ട്യൂബ് ചെരിച്ചുനോക്കി 30 ഇഞ്ച് രസത്തിന്റെ ലവലിൽ ആ ശ്യൂന്യഭാഗം അപ്രത്യക്ഷമായി.
വീണ്ടും ട്യൂബ് ചെരിച്ചുനോക്കിയപ്പോൾ രസത്തിന്റെ മുകളിൽ ശൂന്യാന്തരീക്ഷം പ്രത്യക്ഷപ്പെട്ടു.
തന്റെ 39ആം വയസ്സിൽ ടോറിസെല്ലി അന്തരിച്ചു.
തന്റെ പരീക്ഷണങ്ങൾ തുടരാൻ കഴിയാതെയായിരുന്നു അദ്ദേഹത്തിന്റെ അന്ത്യം ഇതും കാണുക Gabriel's horn Gasparo Berti Parabola of safety Torricelli's equation Torricelli–Fermat point Stefano degli Angeli Blaise Pascal അവലംബം {{ cite book }} : Unknown parameter | editors= ignored ( | editor= suggested) ( help ) {{ cite journal }} : Cite has empty unknown parameters: | laydate= , | laysummary= , and | laysource= ( help ) Jervis-Smith, Frederick John (1908).
Evangelista Torricelli.
ISBN 9781286262184 .
Robinson, Philip (March 1994).
"Evangelista Torricelli".
The Mathematical Gazette 78 (481): 37.
Segre, Michael (1991) In the wake of Galileo.
Timbs, John (1868).
Wonderful Inventions: From the Mariner's Compass to the Electric Telegraph Cable.
London: George Routledge and Sons.
p. 41.
ISBN 978-1172827800 .
ബാഹ്യ ലിങ്കുകൾ എവാൻജെലിസ്റ്റ ടോറിചെല്ലി at the Mathematics Genealogy Project .
Evangelista Torricelli എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
University of Florence article Archived 2007-09-28 at the Wayback Machine .
The Galileo Correspondence Project at Stanford University Archived 2018-07-19 at the Wayback Machine .
https://www.jstor.org/stable/3619429 https://www.jstor.org/stable/223606 https://www.jstor.org/stable/233514 https://www.jstor.org/stable/3905198 https://www.jstor.org/stable/3109809
മാതൃഭൂമി ഹരിശ്രീ 2011 ജനുവരി 29 ൽ വന്ന ഡോ: വി ബി പണിക്കരുടെ ലേഖനത്തിൽ നിന്നും
എവിടെ ഇംഗ്ലീഷ് വിലാസം https://ml.wikipedia.org/wiki/Salt_N%27_Pepper
എവിടെ 2019 ജൂലൈ
4ന് പ്രദർശനത്തിനെത്തിയ ഒരു മലയാള ഭാഷ ഫാമിലി ത്രില്ലർ ഡ്രാമ ചലച്ചിത്രമാണ്.
കെ കെ രാജീവ് സംവിധാനം ചെയ്ത ഈ 
ചിത്രത്തിൽ ഷൈബിൻ ബെൻസൻ , അനശ്വര രാജൻ , ആശ ശരത് , സുരാജ് വെഞ്ഞാറമൂട് , മനോജ് കെ ജയൻ , പ്രേം പ്രകാശ് തുടങ്ങിയവർ പ്രധാന വേഷങ്ങളിൽ അഭിനയിച്ചു.
ഒരു ത്രില്ലർ ഗണത്തിലുൾപ്പെടുത്താവുന്ന ഈ ചിത്രത്തിന്റെ കഥ ബോബി സഞ്ജയ് ടീമിൻറ്റേതാണ്.
ഔസേപ്പച്ചൻ ഈ ചിത്രത്തിന്റെ സംഗീത സംവിധാനം നിർവഹിച്ചു.
ഈ 
ചിത്രത്തിന്റെ ഓഡിയോ ലോഞ്ച് ചെയ്തത് മമ്മൂട്ടിയാണ് .
ഒന്നര മാസമായി ഭർത്താവ് സക്കറിയയെ ( മനോജ് കെ ജയൻ ) കാണാനില്ലെന്ന പരാതിയുമായി പോലീസ് സ്റ്റേഷനിലെത്തുന്ന ജെസ്സിയിൽ ( ആശ ശരത് ) നിന്നാണ് ചിത്രം ആരംഭിക്കുന്നത്.
അറിയപ്പെടുന്നൊരു ഡ്രമ്മറായ സക്കറിയ പരിപാടികൾക്കായി വളരെ ദിവസം വീട്ടിൽനിന്ന് വിട്ടുനിൽക്കാറുണ്ടെങ്കിലും എല്ലാത്തവണയും പരിപാടി അവതരിപ്പിക്കാൻ കൃത്യമായി എത്താറുള്ള നാട്ടിലെ പള്ളിപ്പെരുന്നാളിനും എത്താതിനെ തുടർന്നാണ് ജെസ്സിയും മകൻ നീലും ( ഷൈബിൻ ബെൻസൺ ) പരാതി നൽകാൻ തീരുമാനിച്ചത്.
പരാതി നൽകി ഏതാനും ദിവസങ്ങൾ കഴിയുമ്പോഴേക്കും സക്കറിയയുടെ കത്ത് കിട്ടുന്നതോടെ അവർ പരാതി പിൻവലിക്കുന്നു.
എന്നാൽ, തന്റെ ഭർത്താവല്ല ആ കത്തുകൾ എഴുതിയതെന്ന് അധികം വൈകാതെ ജെസ്സി തിരിച്ചറിയുന്നതോടെ ചിത്രം ഉദ്വേഗത്തിലേക്ക് നീങ്ങുന്നു.
തുടർന്ന് തന്റെ ഭർത്താവിനെ തേടി ജെസ്സി നടത്തുന്ന അന്വേഷണം അപ്രതീക്ഷിത സംഭവങ്ങളിലേക്കാണ് അവളെ എത്തിക്കുന്നത്.
അഭിനേതാക്കൾ ഷൈബിൻ ബെൻസൻ ...
ലീൻ സക്കറിയ അനശ്വര രാജൻ ...
ഷഹാന മനോജ് കെ ജയൻ -സിംഫണി സക്കറിയ ആശ ശരത് ...
ജെസ്സി/സിംഫണി സക്കറിയയുടെ ഭാര്യ സുരാജ് വെഞ്ഞാറമൂട് ...
സതീശൻ പ്രേം പ്രകാശ് ബൈജു സന്തോഷ് ...
എസ്.ഐ സൈമൺ തരകൻ കുഞ്ചൻ ...
കബീർ കല്ലായി ശിവജി ഗുരുവായൂർ ...
വൈദികൻ സുനിൽ സുഖദ ...
പുരുഷു നിർമ്മാണം
സൂപ്പർ സ്റ്റാറുകൾ ഒന്നിച്ചെത്തിയ മൾട്ടിസ്റ്റാർ ചിത്രങ്ങളും ഒന്നിലധികം
സംവിധായകർ ഒത്തു ചേർന്ന ആന്തോളജി സിനിമകളും ഇറങ്ങിയിട്ടുള്ള മലയാളത്തിൽ ആദ്യമായി ആണ് മൂന്ന് പ്രൊഡക്ഷൻ കമ്പനികൾ കൈ കോർത്ത് ഇൗ ചിത്രം നിർമിച്ചത്.
ന്യൂഡൽഹിയിലൂടെ മമ്മൂട്ടിയുടെ കൃഷ്ണ മൂർത്തിയെ മലയാളിയ്ക്ക് സമ്മാനിച്ച ജൂബിലി പ്രൊഡക്ഷൻസും പെരുവഴിയമ്പലം , അയാളും ഞാനും തമ്മിൽ തുടങ്ങിയ മികച്ച സിനിമകൾ ഒരുക്കിയ പ്രകാശ് മൂവി ടോണും ,കിഴക്കൻ പത്രോസ് നിർമിച്ച മാരുതി പിക്ചേഴ്സും ചേർന്ന് ഹോളിഡേ മൂവീസ് എന്ന ബാനറിലാണ് ഇൗ ചിത്രം നിർമിച്ചത്.
കെ ജയകുമാർ , ഹരിനാരായണൻ എന്നിവരുടെ വരികൾക്ക് ഔസേപ്പച്ചൻ സംഗീത സംവിധാനം നിർവഹിച്ചു.
"വെള്ളിമുകിൽ ചില്ലുടഞ്ഞതോ" മൃദുല വാര്യർ,റീന മുരളി അവലംബം
എവിടെ' ഒരു ഫാമിലി ത്രില്ലർ : Mathrubhumi.news
കൗശാമ്പി (ലോകസഭാമണ്ഡലം)
വടക്കേ ഇന്ത്യയിൽ ഉത്തർപ്രദേശ് സംസ്ഥാനത്തിലെ  80 ലോക്സഭാ (പാർലമെന്ററി) മണ്ഡലങ്ങളിൽ  ഒന്നാണ് കൌശാമ്പി ലോക്സഭാ മണ്ഡലം .
ഈ മണ്ഡലം കൌശാമ്പി, പ്രതാപ്ഗഡ് ജില്ലകളിൽ  വ്യാപിച്ചു കിടക്കുന്നു.
2002 ൽ രൂപീകരിച്ച ഇന്ത്യ മണ്ഡല പുനർനിർണ്ണയ കമ്മീഷൻ ശുപാർശപ്രകാരം ഈ മണ്ഡലം  2008 ൽ നിലവിൽ വന്നു.
നിലവിൽ കൗശാമ്പി ലോക്സഭാ മണ്ഡലത്തിൽ അഞ്ച് വിധാൻസഭ (നിയമസഭ) വിഭാഗങ്ങളുണ്ട്.
ഇവ: നിയോജകമണ്ഡലം നമ്പർ പേര് ( എസ്‌സി / എസ്ടി / ഒന്നുമില്ല) ജില്ല വോട്ടർമാരുടെ എണ്ണം (2019) 245 ബാബഗഞ്ച് എസ്.സി. പ്രതാപ്ഗഡ് 3,11,817 രൂപ 246 കുണ്ട (कुंडा) ഒന്നുമില്ല പ്രതാപ്ഗഡ് 3,49,704 രൂപ 251 സിരഥു ഒന്നുമില്ല കൗശാമ്പി 3,62,114 252 മഞ്ജൻപൂർ എസ്.സി. കൗശാമ്പി 3,88,697 രൂപ 253 ചെയിൽ ഒന്നുമില്ല കൗശാമ്പി 3,74,788 ആകെ: 17,87,120 രൂപ പാർലമെന്റ് അംഗങ്ങൾ വർഷം വിജയി പാർട്ടി 1952-2008 സീറ്റ് നിലവിലില്ല കാണുക : ചൈൽ ലോക്സഭാ സീറ്റ് 2009 ശൈലേന്ദ്ര കുമാർ സമാജ്‌വാദി പാർട്ടി 2014 വിനോദ് കുമാർ സോങ്കർ ഭാരതീയ ജനതാ പാർട്ടി 2019 വിനോദ് കുമാർ സോങ്കർ ഭാരതീയ ജനതാ പാർട്ടി തിരഞ്ഞെടുപ്പ് ഫലങ്ങൾ 2019 ഫലം 2014 ഫലം ഇതും കാണുക ചൈൽ (ലോക്സഭാ മണ്ഡലം) ലോക്സഭയിലെ മണ്ഡലങ്ങളുടെ പട്ടിക പരാമർശങ്ങൾ ബാഹ്യ ലിങ്കുകൾ ക aus ശമ്പി ലോക് സഭാ മണ്ഡലം തിരഞ്ഞെടുപ്പ് 2019 ഫലം
കൗമീ ആവാസ്
കൗമി ആവാസ് ( transl.രാജ്യത്തിന്റെ ശബ്ദം) 1937 നവംബറിൽ ജവഹർലാൽ നെഹ്‌റു ആരംഭിച്ച അസോസിയേറ്റഡ് ജേർണൽസ് ലിമിറ്റഡിന്റെ ഒരു ഉർദു ദിനപത്രമാണ്.
2008-ൽ കമ്പനി നഷ്ടത്തിലായതിനെ തുടർന്ന് പ്രസിദ്ധീകരണം നിർത്തി.
ഇംഗ്ലീഷിലെ നാഷണൽ ഹെറാൾഡ് പത്രവും ഹിന്ദിയിലെ നവജീവനുമാണ് ഇതിൻ്റെ സഹോദര പ്രസിദ്ധീകരണങ്ങൾ.
2016 ജനുവരി 21-ന് ലഖ്‌നൗവിൽ നടന്ന യോഗത്തിൽ മൂന്ന് ദിനപത്രങ്ങൾ പുനരാരംഭിക്കാൻ AJL തീരുമാനിച്ചു.
2017 ഓഗസ്റ്റിൽ കൗമി ആവാസ് ഡിജിറ്റൽ പതിപ്പ് പുറത്തിറങ്ങി.
കൗമീ ആവാസിൻ്റെ ചീഫ് എഡിറ്ററാണ് സഫർ ആഗ.
വ്യവഹാരങ്ങൾ
2021-ൽ, 2021 കർഷക റിപ്പബ്ലിക് ദിന പരേഡിനിടെ നവരീത് സിംഗിൻ്റെ മരണത്തെക്കുറിച്ച് റിപ്പോർട്ട് ചെയ്ത നിരവധി മാധ്യമപ്രവർത്തകർക്കും രാഷ്ട്രീയക്കാർക്കും എതിരെ ഡൽഹി പോലീസും 3 സംസ്ഥാന പോലീസും രാജ്യദ്രോഹക്കുറ്റം ചുമത്തി.
കൗമീ ആവാസ് എഡിറ്റർ സഫർ ആഗാ ഉൾപ്പെടെയുള്ള മാധ്യമപ്രവർത്തകർക്കെതിരെ ബിജെപി ഭരിക്കുന്ന മൂന്ന് സംസ്ഥാനങ്ങളിൽ പോലീസ് കേസെടുത്തു.
പോലീസ് എഫ്ഐആറിനെ "ക്ഷുദ്രകരമായ പ്രോസിക്യൂഷൻ" എന്നാണ് വരദരാജൻ വിശേഷിപ്പിച്ചത്.
പ്രസ് ക്ലബ് ഓഫ് ഇന്ത്യ (പിസിഐ), എഡിറ്റേഴ്‌സ് ഗിൽഡ് ഓഫ് ഇന്ത്യ, പ്രസ് അസോസിയേഷൻ, ഇന്ത്യൻ വിമൻസ് പ്രസ് കോർപ്‌സ് (ഐഡബ്ല്യുപിസി), ഡൽഹി ജേണലിസ്റ്റ് യൂണിയൻ, ഇന്ത്യൻ ജേണലിസ്റ്റ് യൂണിയൻ എന്നിവർ സംയുക്ത പത്രസമ്മേളനത്തിൽ രാജ്യദ്രോഹ നിയമം പിൻവലിക്കണമെന്ന് ആവശ്യപ്പെട്ടു.
പത്രപ്രവർത്തകർക്കെതിരെ രാജ്യദ്രോഹക്കുറ്റം ചുമത്തുന്നതിനെതിരെ എഡിറ്റേഴ്സ് ഗിൽഡ് ഓഫ് ഇന്ത്യ സംസാരിച്ചു.
എഫ്ഐആറുകളെ "മാധ്യമങ്ങളെ ഭീഷണിപ്പെടുത്താനും ഉപദ്രവിക്കാനും നെറ്റിയിൽ അടിക്കാനും അടിച്ചമർത്താനുമുള്ള ശ്രമം" എന്നാണ് ഗിൽഡ് വിശേഷിപ്പിച്ചത്.
കൗമുദി ടി.വി. ഇംഗ്ലീഷ് വിലാസം https://ml.wikipedia.org/wiki/Kaumudy_TV
കേരളകൗമുദി ദിനപത്രത്തിന്റെ ഉടമസ്ഥതയിലുള്ള ഒരു മലയാള ചാനലാണ് കൗമുദി ടിവി .
തിരുവനന്തപുരത്താണ് ചാനലിന്റെ ആസ്ഥാനം.
2013 മെയ്‌ 05 വൈകിട്ട് ആറരക്ക് കൗമുദി ടെലിവിഷൻ സംപ്രേഷണം ആരംഭിച്ചു.
പുറം കണ്ണികൾ വെബ്സൈറ്റ് ഒഫീഷ്യൽ ഫേസ്ബുക്ക്‌ പേജ് സാരഥികൾ അസോസിയേറ്റ് എഡിറ്റർ: വി.ശശിധരൻ, എസ്.എസ്. സതീശ് ബ്രോഡ്കാസ്റ്റിംഗ് വിഭാഗം മേധാവി: എ.സി റെജിചീഫ് ന്യൂസ് എഡിറ്റർ: ആർ.ഗോപീകൃഷ്ണൻ ഡെപ്യൂട്ടി എഡിറ്റർ: പി.പി. ജെയിംസ്, എസ്. രാധാകൃഷ്‌ണൻ ബ്യൂറോ ചീഫ്: വി.എസ്. രാജേഷ് രാഷ്ട്രീയ ലേഖകൻ: ബി.വി.പവനൻ പ്രത്യേകലേഖകൻ: എം.എം.സുബൈർ പരസ്യവിഭാഗം കോർപ്പറേറ്റ് മാനേജർ: സുധീർകുമാർ കേരളകൗമുദി നോൺ ജേർണലിസ്റ്റ്സ്‌ അസോസിയേഷൻ പ്രസിഡന്റ്: കെ.എസ്. സാബു ടെലിറാഡ് കമ്പനി ബ്രാ‌ഞ്ച് മാനേജർ ബിനോയ് അവലംബം
കൗമോദകി ഇംഗ്ലീഷ് വിലാസം https://ml.wikipedia.org/wiki/Kaumodaki വിഷ്ണു ഭഗവാൻ താഴെ ഇടതുവശത്തെ കയ്യിൽ കൗമോദകി ( ഗദ ) പിടിച്ചിരിക്കുന്നു
ഹിന്ദു ദേവനായ വിഷ്ണുവിന്റെ ഗദ (mace) ആണ് കൗമോദകി (IAST: Kaomodakī).
വിഷ്ണുവിനെ നാലു കൈകളുള്ള ഒരു ദേവനായും ഓരോ കൈകളിൽ കൗമോദകിയും ശംഖ് , സുദർശനചക്രം , താമര , നന്ദകം ( വാൾ ) എന്നിവ പിടിച്ചുകൊണ്ട് നിൽക്കുന്നതായി ചിത്രീകരിച്ചിരിക്കുന്നു.
വിഷ്ണുവിന്റെ അവതാരത്തിന്റെ ചില പ്രതിമകൾ, വിഗ്രഹങ്ങൾ എന്നിവയിൽ ഈ ഗദ കാണാം.
"കൗമോദകി" എന്ന പേര് ഹൈന്ദവ ഇതിഹാസമായ മഹാഭാരതത്തിൽ ആണ് ആദ്യമായി വിവരിച്ചിരിക്കുന്നത്.
ഇവിടെ വിഷ്ണു , കൃഷ്ണനുമായി ബന്ധപ്പെട്ടതാണ്.
ക്രിസ്തുവർഷം 200 BCE മുതൽ വിഷ്ണുവിന്റെ ചിത്രങ്ങളിൽ ഗദ ചിത്രീകരിച്ചിരിക്കുന്നു.
തുടക്കത്തിൽ കൗമോദകിയുടെ വലിപ്പവും ആകൃതിയും ചിത്രങ്ങളിൽ വ്യത്യസ്തമാണ്.
ഇതും കാണുക ത്രിശൂലം = പരമശിവന്റെ ആയുധം അവലംബം കുറിപ്പുകൾ
കൗരവർ ഇംഗ്ലീഷ് വിലാസം https://ml.wikipedia.org/wiki/Kaurava
വേദവ്യാസവിരചിതമായ മഹാഭാരതത്തിലെ പ്രധാന കഥാപാത്രങ്ങളാണ് കൗരവർ .
മഹാഭാരതത്തിലെ പല കഥാപാത്രങ്ങളുടെയും പൂർവ്വികനായ, ഇന്ത്യയിലെ ഇതിഹാസ രാജാവായ കുരു സ്ഥാപിച്ചതാണ് കുരുവംശത്തിൽ ജനിച്ചവരെ ആണ് കൗരവർ എന്ന് വിളിക്കുന്നത്.
പാണ്ഡവരും സത്യത്തിൽ കൗരവർ ആണ് എങ്കിലും ധൃതരാഷ്ട്രരുടെ പുത്രന്മാരെയാണ് സൂചിപ്പിക്കാൻ സാധാരണയായി ഈ പദം ഉപയോഗിക്കുന്നത്.